Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: (1) A nevelési-oktatási intézmények mûködésérõl szóló 11/1994. (VI. 8.) MKM rendelet (a továbbiakban: Rendelet) 8. §-a
Paragraph Index: 1513

(3) A Rendelet 4. számú melléklet A tanügyi nyilvántartások vezetése alcím a következõ 11. d) ponttal egészül ki: „11. d) A bizonyítvány-másodlatnak – szöveghûen – tartalmaznia kell az eredeti bizonyítványon található minden adatot és bejegyzést. A másodlat kiadását az eredeti bizonyítványt kiállító iskola, illetve jogutódja, jogutód nélkül megszûnt iskola esetén az végzi, akinél a megszûnt iskola iratait elhelyezték (a továbbiakban együtt: kiállító szerv). A bizonyítvány-másodlaton záradék formájában fel kell tüntetni a másodlat kiadásának az okát, továbbá a kiállító szerv hivatalos nevét, címét, a kiadás napját, valamint el kell látni iktatószámmal, a kiállító szerv vezetõjének (vagy megbízottjának) aláírásával és körbélyegzõjének lenyomatával. Bizonyítvány-másodlat kiadása esetén da) a törzslapon fel kell tüntetni – a kiadott másodlat iktatószámát és a kiadás napját, továbbá azt, ha az eredeti bizonyítványt megsemmisítették, illetve érvénytelenné nyilvánították, db) amennyiben az eredeti érettségi bizonyítvány, szakképesítõ bizonyítvány szerepel a Hivatal, illetõleg a Nemzeti Szakképzési és Felnõttképzési Intézet által vezetett központi nyilvántartásban, az eredeti bizonyítvány megsemmisítésérõl, érvénytelenné nyilvánításáról és a másodlat kiadásáról a központi nyilvántartás vezetõjét értesíteni kell.”

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes